CONVOCATÒRIA I CONCURS SOBRE TURISME SOSTENIBLE DEL GRAU DE TURISME DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5728)
  + [Valencià](/va/acuerdo/5728)






Selector de idioma

Leer

* [Español](/es/acuerdo/5728)
* [Valencià](/va/acuerdo/5728)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA I CONCURS SOBRE TURISME SOSTENIBLE DEL GRAU DE TURISME DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
========================================================================================================================================================

Secretaria General

Butlletí Oficial Universitat d'Alacant





CONVOCATÒRIA I CONCURS SOBRE TURISME SOSTENIBLE DEL GRAU DE TURISME DE LA UNIVERSITAT D'ALACANT

Data d'aprovació
:   27/02/2020

Data de publicació
:   03/03/2020

Òrgan competent
:   Facultat de Filosofia i Lletres

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5728.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5728)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5728)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA I CONCURS SOBRE TURISME SOSTENIBLE DEL GRAU DE TURISME DE LA UNIVERSITAT D'ALACANT&url=https://www.boua.ua.es/va/acuerdo/5728)

**Títol:** CONVOCATÒRIA I CONCURS SOBRE TURISME SOSTENIBLE DEL GRAU DE TURISME DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Facultat de Filosofia i Lletres

**Data d'aprovació:** dijous, 27 de febrer de 2020

CONVOCATÒRIA DEL I CONCURS SOBRE TURISME SOSTENIBLE DEL GRAU DE TURISME DE LA UNIVERSITAT D'ALACANT

BASES

PRIMERA -OBJECTE

La Universitat d'Alacant (UA), aprofitant que en aquest any acadèmic se celebra el XXV Aniversari dels Estudis de Turisme a la Universitat d'Alacant, convoca el I Concurs sobre Turisme Sostenible per a l'alumnat matriculat en el Grau de Turisme de la UA.

L'objectiu principal d'aquest concurs és conscienciar a l'alumnat del Grau de Turisme sobre la importància de promoure i incentivar un turisme responsable, així com contribuir al seu foment a través d'accions i bones pràctiques, col·laborant en la consecució dels Objectius de Desenvolupament Sostenible de les Nacions Unides.

Per això es proposa fer un concurs per a grups d'estudiants del Grau de Turisme en el qual els participants hauran de generar un vídeo d'un minut de durada sobre un dels Objectius de Desenvolupament Sostenible de l'ONU, en el qual s'incloguen propostes i/o bones pràctiques turístiques relacionades amb l'objectiu seleccionat.

SEGONA - PARTICIPANTS I INSCRIPCIÓ

2.A. Participants

A l'efecte d’aquesta convocatòria podran participar en el I Concurs sobre turisme sostenible del Grau de Turisme les persones matriculades en qualsevol assignatura del Grau de Turisme de la UA, durant el curs 2019/2020, en equips formats per un màxim de tres persones.

2.B. Inscripcions

La inscripció dels grups es farà amb un PROMOTOR/A PRINCIPAL, que serà una de les persones integrants del grup, encarregada de fer la inscripció. En la inscripció s'indicarà el nom del projecte i el dels seus membres mitjançant l'emplenament del formulari disponible en el següent enllaç:

[https://cvnet.cpd.ua.es/uacuestionarios/preguntas.aspx?idcuestionario=45433&idioma=ca](https://cvnet.cpd.ua.es/uaCuestionarios/preguntas.aspx?idcuestionario=45699&idioma=ca)

TERCERA - BASES i CARACTERÍSTIQUES DELS PROJECTES

Primera. Els projectes consistiran en la realització d'un vídeo sobre bones pràctiques per al desenvolupament sostenible del turisme, triant un dels Objectius de Desenvolupament Sostenible de l'ONU, per a més informació:

<https://www.un.org/sustainabledevelopment/es/objetivos-de-desarrollo-sostenible/>

La temàtica i el mètode de treball seran lliures.

Els participants es comprometen a mantenir un seguiment obligatori a través de tutories presencials amb els tutors/es acadèmics que els seran assignats una vegada haja finalitzat el procés d'inscripció i es concrete el nombre de projectes i participants.

Segona. El vídeo tindrà una durada d'un minut i una capacitat màxima de 1,2 GB. i hauran de presentar-se en format de vídeo digital gravat mitjançant telèfon mòbil.

Tercera. Els vídeos podran realitzar-se en qualsevol de les dos llengües oficials de la Comunitat Valenciana. Es recomana incloure música lliure o amb llicència Creative Commons.

Quarta. Se adjuntarà una memòria en la qual s'inclouran els objectius, la justificació, mètode d'anàlisi i els materials utilitzats per a la realització del projecte.

La memòria es lliurarà en un document Word de tres pàgines, amb lletra Times New Roman grandària 12, amb interlineat 1,5. Aquesta memòria anirà signada pels tres membres del grup.

Cinquena. Els concursants es responsabilitzaran de qualsevol conseqüència derivada de la llei de la propietat intel·lectual i drets d'autor.

QUARTA - PREMIS

S'atorgarà un premi que consistirà en una experiència de turisme sostenible/responsable a la província d'Alacant per al projecte guanyador valorat en 270 €. Aquest premi serà aportat per una empresa col·laboradora.

S'establirà un segon i tercer premi que consistiran en experiències de turisme sostenible, valorats en 180 € i 100 € respectivament.

El premi es lliurarà en espècie pel valor fixat i en cap cas es lliurarà en metàl·lic.

Els finalistes rebran un obsequi per la seua participació.

El jurat pot declarar desert els premis si considera que els treballs presentats no tenen la qualitat requerida.

CINQUENA - JURAT I AVALUACIÓ

L’avaluació dels projectes s'estableix en dos fases. En la primera fase, s'establirà un tribunal compost per huit docents del Grau de Turisme, integrants de la xarxa ICE de docència “Turisme sostenible i sensibilització mediambiental en el Grau de Turisme” (codi de la xarxa: 4595) o persones en qui deleguen, en cas d'absència justificada el dia de l'avaluació.

L’avaluació d'aquest primer tribunal tindrà en compte els següents criteris:

- Valor educatiu del projecte.

- Valor de comunicació de l'Objectiu de Desenvolupament Sostenible triat.

- Qualitat de la memòria presentada.

Una vegada avaluats els projectes, es passarà a una segona fase de votació oberta a través de les xarxes socials del Grau de Turisme. Serà requisit indispensable que els votants dels projectes siguen seguidors de les xarxes socials del Grau de Turisme:

INSTAGRAM <https://www.instagram.com/gradoturismoua/?hl=es>

FACEBOOK:[https://www.facebook.com/turismouniversidadalicante](https://www.facebook.com/TurismoUniversidadAlicante)

TWITTER: [https://twitter.com/gradoturismoua1](https://twitter.com/Gradoturismoua1)

SISENA - TERMINIS

El termini per a la presentació de sol·licituds de participació en aquesta primera convocatòria començarà el 2 de març de 2020 a les 9.00 h i finalitzarà el 16 de març de 2020 a les 23.59 h.

Una vegada finalitzat el termini d'inscripció, s'anunciaran els tutors/es acadèmics que s'encarregaran del seguiment i tutela dels projectes per correu electrònic als equips participants.

El termini màxim per al lliurament dels projectes serà el 4 de maig de 2020 a les 23.59 h a través del compte oficial de correu electrònic del Grau de Turisme: [qxxli.jyeyudo@jm.zo](mailto:stjqp.lveksvv@cs.km)

Es lliuraran el vídeo i la memòria del projecte juntament amb el nom dels participants en arxiu amb format .zip. La memòria en arxiu doc i el vídeo en format digital (mp4, avi, mpg o similar).

Si no fóra possible adjuntar el vídeo al correu electrònic, s'utilitzarà el servei de consigna o en última instància, el servei extern de WeTransfer

(<https://wetransfer.com/>)

que permet fins a 2 GBs. No s'admetran vídeos després del termini de lliurament indicat.

La resolució del tribunal avaluador es comunicarà el dia 10 de maig de 2020 a través de la pàgina

<https://lletres.ua.es/es/>

i es difondrà a través de les xarxes socials del Grau de Turisme.

S'obrirà un període de votació oberta en les xarxes socials del Grau en Turisme de l'11 al 17 de maig. No es permetrà la publicació dels projectes en altres comptes de xarxes socials que no siguen les del Grau de Turisme, podent quedar exclosos els projectes del procés de votació.

Els tres projectes més votats seran els guanyadors del I concurs sobre turisme sostenible del Grau en Turisme de la Universitat d'Alacant.

SETENA- CONFIDENCIALITAT

La memòria aportada pels participants serà considerada confidencial pel Jurat. Els qui hi participen en aquesta convocatòria donaran el seu consentiment a la utilització de les dades bàsiques dels projectes presentats, títol i material audiovisual per a finalitats de promoció de les accions dutes a terme per l'organització..

Les dades de caràcter personal que es recapten formaran part dels corresponents fitxers de la Universitat d'Alacant, que tenen com a finalitat la gestió dels expedients derivats de la present convocatòria. La persona responsable dels fitxers és el Gerent de la Universitat d'Alacant.

Els drets d'accés, rectificació, cancel·lació i oposició al tractament de les seues dades es podran exercitar davant la Gerència de la Universitat, mitjançant sol·licitud amb fotocòpia de document d'identitat, presentada en el Registre General de la Universitat d'Alacant, o a través dels mitjans que estableix la Llei 39/2015 del Procediment Administratiu Comú de les Administracions Públiques

HUITENA- ACCEPTACIÓ DE LES BASES

La participació en aquesta convocatòria dels premis implica l'acceptació de les seues bases.

NOVENA - PUBLICACIONS

Aquestes bases i tots els actes derivats de les mateixes que ho requerisquen, a l'efecte de ser comunicats a les candidates i candidats d'acord amb l'art. 45.1 b) de la Llei 39/2015, d'1 d'octubre, seran publicats en la pàgina <https://lletres.ua.es/es/>

DESENA - MARC LEGAL I PRESSUPOSTARI

La dotació màxima per a aquesta convocatòria és de 450 € i es troba consignada en l'aplicació orgànica 30202E0006.

Alacant, 27 de febrer de 2020

Juan Fco. Mes Sanz

Degà de la Facultat de Filosofia i Lletres





[Carretera Sant Vicent del Raspeig s/n  
03354 Sant Vicent del Raspeig - Alacant  
 Tel. 02 256 3262 - Fax 04 346 1266](https://www.google.es/maps/@87.943793,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12876&trk=tyah&trkInfo=tarId%6V0647069391143%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)